اوزون مدتدیر تبریزین مرکزی زیندانیندا ساخلانیلان آذربایجانلی فعال حبیب ساسانیان آرتیق ۵۰-جی گوندور آجلیق آکسییاسی کئچیریر.
بو بارهده آخار. آذ-آ فعالین یاخینلاری معلومات وئریبلر. اونلار ساسانیانین صحتینین گئتدیکجه آغیرلاشماسیندان جدی ناراحات اولدوقلارینی بیلدیریبلر:
«حبیبین ساغلاملیق دورومو هئچ یاخشی دئییل، اونون قان تضییقی ۵۵-ی، قانینداکی شکرین میقداری ایسه آزالاراق صیفیرا ائنیب. او، آجلیق آکسییاسینا باشلادیقدان ایندییه قدر ۲۲ کیلوگرام آریقلاییب. حبیب تئز-تئز عمومی ضعیفلیکدن و حالسیزلیقدان هوشونو ایتیریر. او، داواملی اولاراق سیستم قوشولدوقدان سونرا اؤزونه گلیر. همچینین ساسانیانین بدنینین ساغ طرفی ده اؤز حسیاتینی ایتیریب.
حبیبه قارشی ۵ اتهام ایرلی سورولوب، اونلاردان ۴-او آرتیق رد ائدیلیب، لاکین حاضردا بیر اتهام قالیب. همین اتهام یالنیز حبیب محکمهیه گلندن سونرا اونون اؤزونه اعلان اولوناجاق».
قید ائدک کی، حبیب ساسانیان ایونون ۱۲-دن آجلیق آکسییاسینا باشلاییب. او، ایران کشفیات ناظیرلیینین (ااطلاعات) اونا قارشی ایرلی سوردویو اتهاملارین اساسسیز اولدوغونو و عدالتلی محکمه کئچیریلرک آزادلیغا بوراخیلماسینی طلب ائدیر.
حبیب ساسانیان ۲۰۱۶-جی ایل مایین ۱۵-ده ۵ فعاللا بیرلیکده اردبیلده ساخلانیلیب. فعالین نده اتهام اولوندوغو دقیق معلوم دئییل. بعضی منبعلر اونون آذربایجان-ارمنیستان مناقیشهسی و بو مسئله ایله باغلی معاریفلندیرمه ایشلری ایله مشغول اولدوغونا گؤره توتولدوغونو ادعا ائدیرلر.
azb_Arab azb_Arab azb_Arab azb_Arab azb_Arab azb_Arab